ߛߙߊ߬ߟߏ߲߫ ߛߌߦߊ ߟߎ߬

**ߛߌߦߊ** ߕߊ߲ߣߌ߬ߥߐ߯ߙߐ߫ ߢߐ߲߰ ߠߋ߬ ߦߋ߫ ߛߙߊ߬ߟߏ߲߫ ߖߡߊ߬ߣߊ ߞߣߐ߫߸ ߡߍ߲ ߞߋߟߋ߲ߞߋߟߋ߲ ߓߍ߯ ߦߴߊ߬ ߕߊ߫ ߞߊ߲߫ ߘߌ߫ ߥߟߴߊ߬ ߘߏ߫ ߟߎ߫ ߦߋ߫ ߞߊ߲ߓߏߟߏ߲ ߘߌ߫. ߛߙߊ߬ߟߏ߲߫ ߞߊ߲ ߠߎ߬ ߣߴߊ߬ ߛߌߦߊߞߏ ߟߎ߬ ߣߌ߫ ߘߌ߯ߣߊߞߏ ߟߋ߬ ߦߋ߫ ߓߍ߲߬ ߠߊ߫ ߢߐ߲߮ ߡߊ߬ ߛߐ߲߬ ߞߘߊߎ߫. ߕߡߌ߬ߣߍ ߟߋ߬ ߦߋ߫ ߛߙߊ߬ߟߏ߲߫ ߖߡߊ߬ߣߊ ߛߌߦߊ ߟߎ߬ ߘߐ߫ ߞߎ߲߬ߓߊ ߘߌ߫ ߂߀߀߄ ߝߘߏ߬ߓߊ߫ ߕߐ߯ߛߓߍ ߖߊ߬ߕߋ߬ߘߐ߬ߛߌ߮ ߘߐ߫.

## ߛߌߦߊ߫ ߞߙߎ ߟߎ߬ ߣߌ߫ ߝߊ߬ߛߏ ߓߘߍ߬ߓߘߍ߬ߟߌ
ߛߐ߬ߛߐ߬ߟߌ߬ ߓߊ߫ ߟߋ߬ ߦߋ߫ ߛߙߊ߬ߟߏ߲߫ ߓߘߍ߬ߓߘߍ߬ߟߌ ߟߊߕߊ߯ߡߊ߫ ߢߊ ߘߐ߫ ߡߌ߲߬ߘߌ ߟߎ߬ (ߥߙߏ߬ߘߎ߮-ߕߟߋ߬ߓߐ) ߣߌ߫ ߕߡߌߣߍ ߟߎ߬ (ߞߐ߬ߘߎ߯-ߕߟߋ߬ߓߋ) ߕߍ߫ ߛߙߊ߬ߟߏ߲߫.

### ߕߌ߬ߡߌߣߍ
ߛߙߊ߬ߟߏ߲߫ ߞߊ߲ ߓߍ߯ ߘߐ߫ ߓߟߋ߬ߓߟߋ ߦߋ߫ ߕߌ߬ߡߌߣߍ ߟߎ߬ ߟߋ߬ ߘߌ߫߸ ߓߴߊ߬ߟߎ ߦߋ߫ ߓߍ߲߬ ߠߊ߫ ߖߡߊ߬ߣߊ߬ߘߋ߲ %߃߅.߅ ߟߋ߬ ߡߊ߬.  ߕߌ߬ߡߌߣߍ ߟߎ߬ ߛߌߦߊߡߊ߲߫ ߦߋ߫ ߞߐ߬ߘߎ߰ ߞߊߝߓߏߟߏ߲ ߠߎ߬ ߟߋ߬ ߘߐ߫߸ ߊ߬ ߣߌ߫ ߞߎߓߋߘߊ ߟߊߡߌߣߌ߲ ߠߎ߬ ߘߐ߫.

ߕߡߌ߬ߣߍ ߟߎ߬ ߝߊ߲߬ߓߊ ߦߋ߫ ߛߌ߬ߟߊ߬ߡߊ ߟߋ߬ ߘߌ߫߸ ߞߵߊ߬ ߕߘߍ߬ ߊ߬ ߖߡߊ߬ߣߍ߲߫ ߕߜߋ ߟߋ߬ ߦߋ߫ ߌߛߊߟߞߊ ߟߎ߬ ߘߌ߫. 

ߊ߬ ߦߋ߫ ߖߊ߬ߕߋ߬ ߟߊ߫ ߞߏ߫ ߕߡߌ߬ߣߍ ߟߎ߬ ߝߎ߲ߘߌߣߍ߲߫ ߞߊ߬ ߓߐ߫ ߖߊ߬ߟߏ߲߫ ߖߡߊߣߊ ߟߋ߬ ߘߐ߫߸ ߦߋ߲߬ ߡߍ߲ ߦߋ߫ ߖߌ߬ߣߍ߫ ߘߐ߫ ߕߊ߲߬. ߕߍߓߊ߯ߦߊ ߖߍ߬ߘߍߖߍ߬ߘߍ ߟߋ߬ ߦߴߊ߬ߟߎ߫ ߣߌ߫ ߝߌߟߊ ߟߎ߬ ߣߌ߫ ߛߏ߬ߛߏ ߟߎ߬ ߕߍ߫, ߊ߬ ߣߴߊ߬ߟߎ߫ ߛߌߦߊߡߊ߲ߓߊ ߟߋ߬ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߘߐ߫߸ ߡߍ߲ ߞߵߊ߬ߟߎ߫ ߞߍ߫ ߛߌߦߊ߫ ߛߓߊߣߊ߲ ߘߌ߫ ߡߍ߲ ߠߎ߬ ߛߐ߲߬ ߘߊ߫ ߛߌ߬ߟߡߊ߬ߦߊ ߡߊ߬ ߒߞߏ߫ ߝߐߟߊ ߟߎ߬ ߣߌ߫ ߝߌߟߊ ߟߎ߬ ߞߐߝߍ߬. ߛߙߊ߬ߟߏ߲߫ ߞߊ߲ߕߌ߯ ߞߘߐ߫ ߍߙߑߣߍߛ ߓߊ߯ߌ߫ ߞߏ߬ߙߏ߬ߡߊ ߟߋ߬ ߞߍ߫ ߘߊ߫ ߡߐ߰ ߝߟߐ߫ ߘߌ߫ ߕߡߌ߬ߣߍ߫ ߛߌߦߊ ߘߐ߫߸ ߡߍ߲ ߛߎߥߊ߲ߘߌ߫ ߘߊ߫ ߞߊ߲ߕߌ߮ ߘߌ߫. ߕߡߌ߬ߣߍ ߝߊ߲߬ߓߊ ߓߍ߯ ߦߋ߫ ߡߌ߬ߙߌ߲߬ߘߌ ߓߍ߯ ߟߊ߫ ߞߎ߲߬ߜߙߊ ߞߐߡߊߓߌ߲ߓߌ߲߫ (APC) ߠߊ߫. 

### ߡߌ߬ߣߌ
ߞߌ߬ߓߊ߬ߙߏ߬ߦߊ߬ ߜߘߍ ߟߎ߬: 

ߛߙߊ߬ߟߏ߲߫ ߛߌߦߊ߫ ߞߎ߲ߓߊ߫ ߝߌߟߊߣߊ߲ ߠߎ߬ ߦߋ߫ ߡߌ߬ߣߌ ߟߎ߫ ߟߋ߬ ߘߌ߫߸ ߡߍ߲ ߠߎ߬ ߦߋ߫ ߓߍ߲߬ ߠߊ߫ ߛߙߊ߬ߟߏ߲߫ ߡߌߙߌ߲ߘߌ ߃߁.߂ ߡߊ߬. ߡߌ߬ߣߌ ߟߎ߬ ߛߌߦߊߡߊ߲߫ ߦߋ߫ ߥߙߏ߬ߘߎ߮ ߞߊ߬ߝߏ߬ߓߏߟߏ߲ ߠߋ߬ ߘߐ߫ ߊ߬ ߣߌ߫ ߛߙߊ߬ߟߏ߲߫ ߕߟߋ߬ߓߐ߬ߝߊ߲ ߘߐ߫ (ߞߐ߬ߣߐ߫ ߕߌ߲߬ߞߎߘߎ߲ ߢߌ߬ߣߊ߬ߓߐߣߍ߲ ߊ߬ ߘߐ߫). ߡߌ߬ߣߌ߲ ߝߊ߲߬ߓߊ ߦߋ߫ ߛߌ߬ߟߊ߬ߡߊ ߟߋ߬߸ ߞߊ߬ ߌߛߊߟߞߊ ߟߎ߬ ߕߜߋߦߴߊ߬ ߘߐ߫ (ߡߍ߲ ߘߐߜߟߌߡߊ߲߫ ߣߍ߲߯ߞߍ߫). ߡߌ߬ߣߌ߲ ߡߍ߲ ߠߎ߬ ߟߊߣߴߊ߬ ߟߊ߫ ߞߴߊ߬ߟߎ߫ ߓߐߣߍ߲߫ ߦߋ߫ ߡߊ߬ߣߍ ߟߎ߫ ߘߐ߫߸ ߏ߬ ߟߎ߬ ߦߋ߫ ߡߊ߬ߖߌ߮ ߘߐ߫ ߟߌߓߋߙߌߦߊ߫ ߞߏ߲ߞߏ߫ ߞߣߐߟߊ ߟߎ߫ ߟߋ߬ ߘߐ߫. ߊ߬ߟߎ߫ ߘߐ߲߰ߘߐ߰ߣߍ߲߫ ߦߟߍ߬ߡߊ߲ ߘߊߡߌ߬ߣߊ߬ ߘߊ߫ ߛߙߊ߬ߟߏ߲߫ ߖߡߊ߬ߣߊ ߞߣߐ߫ ߝߊ߯ߘߐߞߍ߫ ߕߊ߲ߣߌߛߋ߯ߦߌ߲ߣߊ߲ ߠߋ߬ ߟߋ߬ ߦߙߍߕߍߕߍ߫. ߡߌ߬ߣߌ߲ ߡߍ߲ ߠߎ߬ ߦߋ߫ ߛߙߊ߬ߟߏ߲߫߸ ߏ߬ ߟߎ߫ ߝߊ߲߬ߓߊ ߦߋ߫ ߛߙߊ߬ߟߏ߲߫ ߡߌ߬ߙߌ߲߬ߘߌ ߟߊ߫ ߞߙߎߞߊ (SLPP) ߞߐߡߊߓߌ߲ߓߌ߲߫ ߠߊ߫.

#### ߟߌ߲߬ߓߊ߲

ߞߌ߬ߓߊ߬ߙߏ߬ߦߊ߬ ߜߘߍ ߟߎ߬:

ߛߙߊ߬ߟߏ߲߫ ߛߌߦߊ߫ ߛߓߊߓߊ߲ ߦߋ߫ ߟߌ߲߬ߓߊ߲ ߠߋ߬ ߘߌ߫ ߡߍ߲ ߠߎ߬ ߦߋ߫ ߓߍ߲߬ ߠߊ߫ ߖߡߊ߬ߣߊ߬ߘߋ߲ %߆.߄ ߡߊ߬. ߟߌ߲߬ߓߊ ߟߎ߬ ߟߋ߬ ߦߋ߫ ߛߙߊ߬ߟߏ߲߫ ߟߊ߲߬ߔߊ߯ߛߌ ߟߎ߫ ߘߌ߫߸ ߊ߬ߟߎ߬ ߦߋ߫ ߞߊ߲ߓߏߟߏ߲߫ ߓߐߣߍ߲ߢߐ߲߰ߡߊ ߟߎ߬ ߝߐ߫ ߟߊ߫ ߡߍ߲ ߠߎ߫ ߛߘߌ߬ߣߍ߲߫ ߕߍ߫ ߛߙߊ߬ߟߏ߲߫ ߓߏ߬ߟߏ߲߬ߘߊ߬ ߜߘߍ ߟߎ߫ ߞߊ߲ ߠߎ߬ ߡߊ߬.  ߊ߬ߟߎ߬ ߦߋ߫ ߞߐ߰ߘߎ߮ ߕߌ߲߬ߞߎߘߎ߲ ߠߋ߬ ߘߐ߫߸ ߞߊߕߙߍ߬ߕߍ߫ ߓߐ߲ߓߊߟߌ߫ ߕߌ߲߬ߞߎߘߎ߲ ߣߌ߫ ߞߐ߬ߢߌ߬ߣߊ߬ߘߎ߮ ߣߌ߫ ߞߊ߲ߓߌߦߊ߫ ߕߌ߲߬ߞߎߘߎ߲ ߠߎ߫ ߡߊ߬. ߛߙߊ߬ߟߏ߲߫ ߥߙߎߣߍߦߊ ߕߎ߬ߡߊ ߟߊ߫߸ ߟߌ߲߬ߓߊ߲ ߥߊ߯ ߦߙߌߞߊ ߟߋ߬ ߝߎ߲ߘߌ߫ ߘߊ߫ ߞߊ߬ ߕߊ߯ ߞߎߓߋߘߊ ߝߌ߬ߙߌߕߐ߲߬ ߣߴߊ߬ ߕߟߋ߬ߓߋ߬ ߘߌ߲߬ߞߌߙߊ ߟߎ߬ ߘߐ߫. ߏ߬ ߞߐߝߟߌ ߞߍ߫ ߘߊ߫ ߡߍ߲ ߘߌ߫߸ ߟߌ߲ߓߊ߫ ߦߙߌߞߊ߫ ߥߙߍߓߊߓߊ ߘߌ߫ ߛߋ߫ ߛߐ߬ߘߐ߲߬ ߠߊ߫ ߝߌ߬ߙߌߕߐ߲߬ ߣߴߊ߬ ߟߊߡߌߣߌ߲ ߕߟߋ߬ߓߋ ߟߎ߫ ߘߐ߫.  ߝߊ߯ߘߐߞߍ ߁߆߲ ߣߌ߫ ߁߇߲ ߣߌ߫ ߁߈߲ ߞߎ߲߬ߕߊ߮ ߟߎ߫ ߘߐ߫، ߟߌ߲߬ߓߊ߲ ߦߙߌߞߊ߫ ߖߊ߲ ߠߎ߬ ߟߊߢߎ߲߫ ߘߊ߫ ߕߊߞߎߟߎ߲ ߠߎ߬ ߘߐ߫ ߞߊ߬ ߕߊ߯ ߊ߬ߟߎ߫ ߘߌ߫ ߊߡߋߙߌߞߌ߬ ߞߐ߰ߘߎ߮ ߘߐ߫ ߖߐ߲߭ ߠߎ߫ ߘߌ߫.

##### ߝߌߟߊ
ߞߌ߬ߓߊ߬ߙߏ߬ߦߊ߬ ߜߘߍ ߟߎ߬: 

ߛߙߊ߬ߟߏ߲߫ ߛߌߦߊ ߟߎ߬ ߘߐ߫ ߞߎ߲߬ߓߊ ߘߏ߫ ߟߋ߬ ߦߋ߫ ߝߌߟߊ ߟߎ߬ ߘߌ߫߸ ߡߍ߲ ߠߎ߬ ߦߙߌߞߊ ߦߋ߫ %߄.߄ ߖߊ߬ߕߋ߫ ߘߌ߫ ߖߡߊ߬ߣߊ߬ߘߋ߲ ߦߙߌߞߊ ߘߐ߫. ߏ߬ ߟߎ߫ ߝߣߊ߫ ߦߋ߫ ߝߊ߯ߘߐߞߍ߫ ߁߇ߣߊ߲ ߣߌ߫ ߝߊ߯ߘߐߞߍ߫ ߁߈ߣߊ߲ ߠߎ߬ ߝߌߟߊ߫ ߝߎ߲ߘߌߣߍ߲ ߠߎ߬ ߓߐ߲ߛߐ߲ ߠߎ߬ ߟߋ߬ ߘߌ߫ ߞߊ߬ ߓߐ߫ (ߝߎ߯ߕߊ߫ ߖߊ߬ߟߏ߲߬ ߣߌ߫ ߝߎ߯ߕߊ߫ ߕߐ߯ߙߐ߲߫) ߠߎ߫ ߘߐ߫، ߖߌ߬ߣߍ߫ ߣߌ߫ ߡߊ߬ߟߌ ߣߌ߫ ߛߣߍ߬ߜ߭ߊߟߌ߫ ߣߌ߫ ߡߏߙߌߕߊߣߌ߲߫ ߠߎ߬ ߕߌ߲߬ߞߎߘߎ߲ ߠߎ߬ ߘߐ߫. ߛߙߊ߬ߟߏ߲߫ ߝߌߟߊ ߟߎ߬ ߡߊߞߍߣߍ߲߫ ߦߋ߫ ߛߙߊ߬ߟߏ߲߫ ߕߟߋ߬ߓߐ߬ߝߊ߲ ߕߌ߲߬ߞߎߘߎ߲ ߠߎ߬ ߟߋ߬ ߘߐ߫ ߛߊ߲߬ ߁߆ ߟߊ߫ ߦߊ߬ߣߴߊ߬ߟߎ߫ ߖߍ߲ߛߍ߲߫ ߕߍ߫ ߞߐ߬ߘߎ߰ߝߊ߲ ߠߎ߬ ߟߊ߫ (ߞߓߊ߬ߟߊ߫ ߣߌ߫ ߓߏߓߊߟߌ߫) ߡߍ߲ ߠߎ߬ ߝߊ߲߬ߓߊ ߓߐߣߍ߲߫ ߦߋ߫ ߖߎ߯ߕߊ߫ ߖߊ߬ߟߏ߲߫. 

ߛߙߊ߬ߟߏ߲߫ ߝߌߟߊ ߟߎ߬ ߦߋ߫ ߓߎ߬ߕߘߎߓߎ߬ߓߐ ߟߎ߬ ߟߋ߬ ߘߌ߫ ߦߋߣߐ߲߯ߠߊ߫ ߓߟߏߡߊ߬߸ ߓߌߦߊ߲߫ ߜߍ߲ߜߍ߲ߠߊ ߟߎ߫߸ ߖߎ߬ߟߊ ߟߎ߬ ߘߌ߫، ߡߍ߲ ߠߎ߬ ߦߋ߫ ߣߌ߬ߛߌ ߡߊ߬ߙߊ߫ ߟߊ߫߸ ߊ߬ ߣߌ߫ ߓߊ߭ ߣߌ߫ ߛߊ߱ ߟߎ߫߸ ߊ߬ߟߎ߫ ߦߋ߫ ߡߍ߲ ߠߎ߬ ߜߍ߲߬ߜߍ߲߫ ߠߴߊ߬ߟߎ߫ ߖߍߥߎߟߍ ߟߎ߬ ߞߊ߲߬ ߞߏ߲ߞߏ߫ ߛߏ ߟߎ߬ ߟߴߊ߬ߟߎ߫ ߦߋ߫ ߡߍ߲ ߠߎ߬ ߣߌ߫ ߘߌ߲߬ߞߌߙߊ ߛߣߍ߬ߞߍ߬ߟߊ ߟߎ߬ ߟߊ߫ ߛߍ߬ߣߍ ߟߎ߬ ߞߎ߲߬ߕߋߟߋ߲ ߠߎ߬ ߝߘߊ߫ ߟߊ߫ ߛߐ߲߬. ߛߙߊ߬ߟߏ߲߫ ߝߎ߲ߞߎ߲ ߣߴߊ߬ ߡߣߐ߬ߓߏ߲߫ ߓߟߋߓߟߋ ߝߊ߲߬ߓߊ ߟߎ߬ ߦߋ߫ ߝߌߟߊ ߟߎ߬ ߟߋ߬ ߕߊ߫ ߘߌ߫߸ ߊ߬ ߣߴߊ߬ߟߎ߫ ߖߍ߬ߘߍ ߟߋ߬ ߦߴߊ߬ߟߎ߫ ߝߋ߬ߙߋ߫ ߟߊ߫ ߝߣߊ߫. 

ߛߙߊ߬ߟߏ߲߫ ߝߌߟߊ ߟߎ߬ ߟߊ߫ ߖߊ߬ߥߏ ߓߘߊ߫ ߞߍ߫ ߛߊߓߎ߫ ߘߌ߫ ߞߵߊ߬ߟߎ߫ ߖߍ߲ߛߍ߲߫ ߞߊ߬ߝߏ ߝߊ߲߭ ߓߍ߯ ߟߊ߫߸ ߡߍ߲ ߞߏߛߐ߲߬ ߊ߬ߟߎ߫ ߦߋ߫ ߞߊ߬ߝߏ ߝߊ߲߭ ߓߍ߯ ߟߋ߬ ߘߐ߫، ߊ߬ ߣߴߊ߬ߟߎ߫ ߦߋ߫ ߛߌ߬ ߟߊ߫ ߓߏ߲߫ ߡߊ߲ߞߊ߲ ߠߎ߬ ߟߋ߬ ߟߊ߫ ߦߴߏ߬ ߦߴߊ߬ߟߎ߫ ߟߊ߫ ߟߊ߲߬ߘߊ߬ ߘߌ߫ ߢߊ ߡߍ߲ ߡߊ߬. ߛߙߊ߬ߟߏ߲߫ ߓߌ߬ߡߊ ߞߊ߲ߕߌ߯ ߛߙߍߞߍ߫ ߘߐߞߑߕߐ߫ ߖߎߟߑߘߍ߬ ߖߊߟߏ߫ ߦߋ߫ ߝߌߟߊ ߟߋ߬ ߘߌ߫.

###### ߡߊ߬ߣߌ߲߬ߞߊ ߟߎ߬

ߡߊ߲߬ߘߋ߲߬ߞߊ ߟߎ߬ ߦߋ߫ ߛߌߦߊ߫ ߡߊߞߓߊߣߍ߲ ߘߏ߫ ߟߎ߫ ߟߋ߬ ߘߌ߫ (ߊ߬ ߡߊߟߐ߲ߣߍ߲߫ ߡߊ߬ߣߌ߲߬ߞߊ ߝߣߊ߫ ߡߊ߬).  ߊ߬ߟߎ ߦߋ߫ ߖߌ߬ߣߍ߬ ߖߎ߬ߟߊ ߟߎ߬ ߓߐ߲ߛߐ߲ ߠߋ߬ ߘߌ߫ ߡߍ߲ ߠߎ߬ ߝߎ߲ߘߌ߫ ߘߊ߫ ߛߙߊ߬ߟߏ߲߫ ߝߊ߯ߘߐߞߍ ߁߉߲ ߟߊߓߊ߲ ߠߊ߫ ߞߊ߬ ߛߋ߫ ߝߊ߯ߘߐߞߍ ߡߎ߬ߥߊ߲߬ߣߊ߲ ߕߍߡߟߊ ߡߊ߬.  ߡߊ߲ߣߌ߲߬ߞߊ ߟߎ߬ ߞߊ߫ ߛߌߦߊ߫ ߖߡߊ߬ߣߊ ߕߟߋ߬ߓߐ ߣߌ߫ ߞߐ߰ߘߎ߮ ߟߋ߬ ߘߐ߫.

ߊ߬ߟߎ߬ ߞߊ߫ ߛߌߦߊ߫ ߘߎ߰ߓߊ ߟߎ߬ ߟߋ߬ ߞߣߐ߫߸ ߡߍ߲ ߝߊ߲߬ߓߊ ߦߋ߫ ߞߊߙߌߣߊ߫߸ ߓߐ߲ߓߊߟߌ߫ ߕߌ߲߬ߞߎߘߎ߲ ߞߣߐ߫ ߞߐ߰ߘߎ߮ ߘߐ߫; ߞߓߊ߬ߟߊ߫ ߣߌ߫ ߝߊߟߊߓߊ߫ ߟߎ߫߸ ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߘߐ߫ ߞߐ߰ߘߎ߮ ߘߐ߫;  ߊ߬ ߣߌ߫ ߦߋ߲ߜ߭ߋߡߊ߫߸ ߞߐ߬ߣߐ߫ ߞߊ߬ߝߏ߬ߙߋ߲ ߘߐ߫ ߖߡߊ߬ߣߊ ߕߟߋ߬ߓߐ ߘߐ߫. ߡߊ߬ߣߌ߲߬ߞߊ ߟߎ߬ ߝߣߊ߫ ߦߋ߫ ߟߋ߬ ߦߏ߫ ߝߌߟߊ ߟߎ߬ ߦߋ߫ ߢߊ ߡߍ߲ ߡߊ߬، ߊ߬ߟߎ߫ ߡߎ߰ߡߍ ߦߋ߫߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫.ߛߙߊ߬ߟߏ߲߫ ߞߊ߲ߕߌ߯ ߛߓߊߣߊ߲߫ ߊߤߊߡߍߘ ߕߌߖߊߣ ߞߊ߬ߓߊ ߣߌ߫ ߞߊ߬ߝߏ ߞߊ߲ߕߌ߯ ߛߙߍߞߍ߫ ߝߟߐ߫ ߛߏ߬ߙߌ߫ ߌߓߎߙߊߤߌߡ ߞߙߏ߬ߡߊ ߟߎ߬ ߝߌ߬ߟߊ ߓߍ߯ ߦߋ߫ ߡߊ߬ߣߌ߲߬ߞߊ ߟߎ߬ ߟߋ߬ ߘߌ߫. 

### ߞߐ߬ߣߐ

ߞߎ߲߬ߠߊ߬ߝߏ߲߬ߠߌ߲߫ ߜߘߍ ߟߎ߫: 

ߞߐ߬ߣߐ ߟߎ߫ ߟߋ߬ ߕߎ߲߰ߣߍ߲߫ ߏ߬ ߟߎ߫ ߟߊ߫߸ ߏ߬ ߟߎ߫ ߡߍ߲ ߠߎ߬ ߡߊߞߍߣߍ߲߫ ߞߐ߬ߣߐ߫ ߕߌ߲߬ߞߎߘߎ߲ ߘߐ߫ ߛߙߊ߬ߟߏ߲߫ ߕߟߋ߬ߓߐ ߘߐ߫. ߞߐ߬ߣߐ ߟߎ߬ ߦߋ߫ ߡߐ߰ ߝߎ߲ߘߌߣߍ߲ ߠߎ߬ ߟߋ߬ ߘߌ߫ ߞߊ߬ ߓߐ߫ ߖߌ߬ߣߍ߫; ߊ߬ ߓߌ߬ߞߎ߲ ߠߴߊ߬ߟߎ߫ ߟߊ߫ ߓߊ߯ߙߟߊ ߟߎ߬ ߡߊߟߐ߲ߣߍ߲߫ ߦߋ߫ ߘߌߦߊߡߊ߲߫߫ ߘߊߡߊ߲߫ ߓߊ߯ߙߊ ߟߋ߬ ߘߊߞߘߐ߫.  ߞߐ߬ߣߐ߫ ߛߌߦߊ ߝߊ߲߬ߓߊ ߦߋ߫ ߌߛߊߟߞߊ ߟߎ߫ ߟߋ߬ ߘߌ߫߸ ߞߵߊ߬ ߕߘߍ߬ ߖߘߍ߬ߞߟߏ߬ߦߊ ߝߏ߲߬ߝߏ߲߬ߠߊ ߕߜߋ߬ ߟߋ߬ ߦߴߊ߬ߟߎ߬ ߟߊ߫. ߛߙߊ߬ߟߏ߲߫ ߞߊ߲ߕߌ߯ ߛߙߍߞߍ߫ ߞߘߐ߫ ߊ߬ߟߑߤߊߖߌ߬ ߛߊߡߎߍߟ ߛߊߡ-ߛߎߡߊ߬ ߦߋ߫ ߞߐ߬ߣߐ߫ ߛߌߦߊ ߘߏ߫ ߟߋ߬ ߘߌ߫. 

### ߛߙߊ߬ߟߏ߲߫ ߞߙߌ߬ߦߏ (ߞߙߌ߬ߏ)ߝ

ߞߎ߲߬ߠߊ߬ߝߏ߫ߣߌ߲߫ ߜߘߍ ߟߎ߬:

ߞߊߌ߬ߦߏ ߟߎ߬ ߦߋ߫ ߛߌߦߊ߫ ߕߜߋ ߟߎ߬ ߟߋ߬ ߘߌ߫ ߛߙߊ߬ߟߏ߲߫ ߞߎߓߋ ߟߊߡߌߣߌ߲ ߣߴߊ߬ ߕߟߋ߬ߓߋ߬ ߕߌ߲߬ߞߎߘߎ߲ ߠߎ߬ ߘߐ߫. ߟߎ߬ ߦߋ߫ ߊߡߍߙߌߞߌ߬ ߝߘߊ߬ߝߌ߲ ߠߎ߬ ߣߌ߫ ߊߡߍߙߌߞߌ߬ ߕߟߋ߬ߓߋ ߌ߲ߘߌߞߊ ߟߎ߬ ߣߌ߫ ߝߘߊ߬ߝߌ߲߫ ߓߟߏߡߐ߯ ߞߊ߲ߠߊߓߌ߬ߍߟߊ߬ߣߍ߲ ߠߎ߬ ߟߋ߬ ߘߌ߫ ߡߍ߲ ߠߎ߫ ߥߊ߫ ߘߴߊ߬ߟߎ߫ ߡߊߞߍ߫ ߝߌ߬ߙߌߕߐ߲߬ ߠߊߡߌߣߌ߲ ߠߎ߬ ߘߐ߫ ߁߇߈߇ ߣߌ߫ ߁߈߈߅ ߠߎ߬ ߕߍ߯ߟߊ ߘߐ߫، ߡߍ߲ ߞߴߊ߬ߟߎ߫ ߞߍ߫ ߖߡߊ߬ߣߊ߬ߘߋ߲ %߁.߃ ߘߌ߫. ߞߙߌߦߏ߫ ߟߊ߲ߘߊ ߢߡߊߟߊߣߍ߲߫ ߦߋ߫ ߕߟߋ߬ߖߌ߰ߞߊ߫ ߟߐ߲ߠߌ߲ߦߊ ߣߴߊ߬ ߡߙߌߘߐ ߟߎ߬ ߟߋ߫ ߡߊ߬߸ ߊ߬ߟߎ߬ ߓߋ߲ߓߊ߫ ߛߌߦߊߡߊ߲߫ ߓߐߣߍ߲߫ ߦߋ߲߬ ߡߍ߲ ߘߐ߫. ߊ߬ߟߎ߫ ߝߛߊ߬ߣߍ߲߫ ߦߋ߫ ߓߙߌߕߊ߲ߓߊ߫ ߟߋ߬ ߡߊ߬ ߓߘߍߞߍ߭ ߊ߬ ߣߌ߫ ߥߙߎߣߍߦߊ ߞߎ߲߬ߠߊ߬ߛߌ߰ߟߌ ߕߊ߯ߛߌߟߊ ߟߎ߫ ߝߍ߬ ߥߙߎߞߌ ߛߊ߲߭ ߠߎ߬ ߞߣߐ߫.

ߞߙߌߦߏ ߟߎ߫ ߓߘߊ߫ ߛߋߙߊߟߌߦߐ߲߫ ߞߕߌߘߊ ߣߌ߫ ߝߙߌߕߐ߲ ߛߏ ߡߐ߰ߓߊ߬ߓߏߟߏ߲߫ ߛߎߥߊ߲ߘߌߣߍ߲ ߠߎ߬ ߡߊߡߙߊ߬ ߥߛߎ߬ ߖߊ߲߫ ߞߛߐ߫. ߊ߬ߟߎ߬ ߦߋ߫ ߛߌߦߊ ߝߟߐ ߟߎ߬ ߘߏ߫ ߟߋ߬ ߘߌ߫ ߡߍ߲ ߠߎ߬ ߛߓߍ߬ ߦߋ߫ ߞߊ߬ߙߊ߲ ߣߌ߫ ߕߟߋ߬ߓߋ߬ߞߊ߫ ߦߋߢߐ߲߯ߠߊ ߟߎ߬ ߡߊ߬، ߊ߬ߟߎ߫ ߓߘߊ߫ ߕߐ߯ߦߊ߫ ߣߊ߲߬ߕߊ߲߬ ߗߋߘߊ ߟߎ߬ ߘߐ߫ ߡߍ߲ ߘߊߡߌ߬ߣߊ߬ ߘߊ߫ ߥߙߎߣߍߦߊ ߛߊ߲߭ ߠߎ߬ ߟߊ߫. ߞߙߌ߬ߦߏ ߟߎ߬ ߦߋ߫ ߌߛߊߟߞߊ ߟߎ߫ ߟߋ߬ ߘߌ߫.

### ߏߞߎ

ߏߞߎ߫ ߡߌߙߌ߲ߘߌ ߟߎ߬ ߦߋ߫ ߦߙߏߓߊ߫ ߛߌߟߡߊ߫ ߞߊ߲ߠߊߓߌ߬ߟߊ߬ߣߍ߲ ߠߎ߬ ߓߐ߲ߛߐ߲ ߠߎ߬ ߟߋ߬ ߘߌ߫ ߞߊ߬ ߓߐ߫ ߣߌߗ߭ߍߙߌߦߊ߫ ߞߐ߬ߘߎ߯-ߕߟߋ߬ߓߋ ߘߐ߫، ߡߍ߲ ߠߎ߬ ߟߊߖߌ߰ ߘߊ߫ ߖߐ߲߬ ߡߊ߬ߘߏ߬ߣߌ߲߫ ߕߊߞߎߟߎ߲ ߘߐ߫ ߣߴߊ߬ߟߎ߫ ߞߵߊ߬ߟߎ߫ ߡߊߞߍ߫ ߛߙߊ߬ߟߏ߲߫ ߥߟߴߊ߬ߟߎ߫ ߞߵߊ߬ߟߎ߫ ߡߊߕߍ߬ߙߍ߲ߕߍߙߍ߲߫ ߞߊ߬ ߦߋ߲߬ ߠߊߛߐ߬ߘߐ߲߬ ߝߊ߯ߘߐߞߍ߫ ߁߉ߣߊ߲ ߕߟߊߒߕߍ ߟߊ߫. ߏߞߎ߫ ߡߌߙߌ߲ߘߌ ߝߊ߲߬ߓߊ ߟߎ߬ ߛߌ߰ߣߍ߲߫ ߦߋ߫ ߝߎ߯ߙߊ߫ ߓߊߘߏ߯ ߘߌ߲߬ߞߌߙߊ ߟߎ߬ ߟߋ߬ ߘߐ߫، ߝߎߟߊ ߕߊ߯ߎ߲ ߣߌ߫ ߝߙߌߕߐ߲߬ ߠߎ߫ ߘߐ߫.

### ߞߎ߬ߙߊ߲߬ߞߐ

ߛߌߦߊ߫ ߕߜߋ ߜߘߍ ߘߏ߫ ߦߋ߫ ߞߎ߬ߙߊ߲߬ߞߐ ߟߎ߬ ߟߋ߬ ߘߌ߫߸ ߡߍ߲ ߣߌ߫߫ ߡߊ߬ߣߌ߲߬ߞߊ ߡߎߣߎ߲ߣߍ߲߫ ߞߏߛߓߍ߫ (ߦߋ߫ ߞߋߟߋ߲߫ ߘߌ߫)، ߊ߬ ߣߴߊ߬ߟߎ߫ ߝߊ߲߬ߓߊ ߦߋ߫ ߛߌ߬ߟߊ߬ߡߊ ߟߋ߬ ߘߌ߫. ߊ߬ ߦߋ߫ ߖߌ߰ ߟߊ߫ ߞߏ߫ ߞߎ߬ߙߊ߲߬ߞߐ ߟߎ߬ ߝߎ߲ߘߌߣߍ߲߫ ߞߊ߬ ߓߐ߫ ߖߌ߬ߣߍ߫ ߥߙߏ߬ߘߎ߮ ߟߋ߬ ߘߐ߫ ߞߊ߬ ߘߏ߲߬ ߛߍ߬ߙߊ߬ߟߌߦߏ߲߫ ߞߐ߬ߘߎ߮ ߘߐ߫ ߁߆߀߀ ߝߊ߲߭ߝߍ߬، ߊ߬ ߜߋ߲ߜߋ߲߫ ߞߐ߬ߢߌ߬ߣߊ߬ߘߜ߭ߎ߫ ߕߌ߲߬ߞߎߘߎ߲ ߘߐ߫.

ߞߎ߬ߙߊ߲߬ߞߐ ߟߎ߬ ߟߊ߫ ߓߊ߯ߙߊ߫ ߝߟߐ ߦߋ߫ ߛߣߍ߬ߞߍ ߟߋ߬ ߘߌ߫: ߊ߬ߟߎ߬ ߟߊ߫ ߥߊ߬ߣߊ ߟߎ߬ ߓߘߊ߫ ߟߐ߬ߘߎ߰ ߛߌߦߊߡߊ߲߫ ߠߎ߫ ߛߐ߬ߘߐ߲߫ ߣߊ߲߬ߕߌ߰ߦߊ ߟߐ߬ߘߎ߮ ߘߐ߫. ߛߍ߬ߙߊ߬ߟߌߦߏ߲߫ ߓߌ߬ߡߊ ߣߊ߲߬ߝߟߏ߬ߦߊ߬ߟߌ ߞߏߕߌ߯ ߞߊ߬ߙߌ߬ߝߊߟߊ߬ ߡߊ߰ߙߊ ߦߋ߫ ߞߎ߬ߙߊ߲߬ߞߐ ߟߋ߬ ߘߌ߫.

### ߟߏߞߏ

ߟߏߞߏ ߡߍ߲ ߠߎ߬ ߦߋ߫ ߞߐ߬ߘߎ߮ ߘߐ߫߸ ߏ߬ ߟߎ߫ ߟߋ߬ ߦߋ߫ ߛߙߊ߬ߟߏ߲߫ ߟߊ߲߬ߔߊ߯ߛߌ ߟߎ߬ ߘߌ߫߸ ߓߊߏ߬ ߟߊ߫ ߞߍߣߍ߲߫ ߊ߬ ߟߊ߫ ߞߴߏ߬ ߟߎ߫ ߕߘߍ߬ ߦߋ߫ ߛߙߊ߬ߟߏ߲߫ ߞߊ߬ߦߌ߯ ߋߙߐߔߎߞߊ ߟߎ߬ ߣߊ߬ ߕߎߡߊ ߟߊ߫. ߦߏ߫ ߊ߬ߟߎ߫ ߛߌ߰ߢߐ߲߰ ߕߡߌ߬ߣߍ ߟߎ߫ ߦߋ߫ ߢߊ ߡߍ߲ ߡߊ߬߸ ߟߏߞߏ ߟߎ߬ ߝߊ߲߬ߓߊ ߦߋ߫ ߖߘߍ߬ߞߟߏ߬ߦߊ߬ߓߊ߮ ߟߋ߬ ߘߌ߫. 

### ߖߊ߬ߟߏ߲߬ߞߊ ߣߌ߫ ߛߏ߬ߛߏ ߟߎ߫

ߛߏ߬ߛߏ ߟߎ߬ ߣߴߊ߬ߟߎ߫ ߓߌ߬ߟߊ߬ߢߐ߲߰ߡߊ߬ ߖߊ߬ߟߏ߲߬ߞߊ ߟߎ߬ ߦߋ߫ ߖߎ߬ߟߊ ߟߎ߫ ߟߋ߬ ߘߌ߫ ߡߍ߲ ߠߎ߬ ߓߐ߫ ߘߊ߫ ߖߌ߬ߣߍ߫ ߞߊ߬ ߕߊ߯ ߛߌߦߋߙߊߟߋߦߐ߲߫،  ߞߙߎ߫ ߝߌ߬ߟߊ ߣߌ߲߬ ߦߋ߫ ߛߐ߬ߘߐ߲߬ ߠߊ߫ ߞߐ߰ߘߎ߮ ߞߐߞߘߐߟߊ ߟߋ߬ ߘߐ߫ ߦߊ߫ ߞߊ߲ߓߌߣߌ߫ ߞߐ߬ߢߌ߬ߣߊ߬ߘߎߜ߭ߎ߫ ߕߌ߲߬ߞߎߘߎ߲ ߠߎ߫ ߘߐ߫߸ ߡߍ߲ ߡߊߛߎ߬ߘߎ߲߬ߡߊ߲߫ ߖߌ߬ߣߍ߫ ߓߐߕߏ߲ ߠߊ߫ ߜߐߞߎ߬.  ߛߏ߬ߛߏ ߣߌ߫ ߖߊ߬ߟߏ߲߬ߞߊ߫ ߡߊ߲ߛߊߟߊ ߛߌ߲ߘߌ߫ ߘߊ߫ ߝߊ߯ߘߐߞߍ ߅߲ ߣߌ߫ ߇߲ ߘߊߡߌߘߊ ߟߋ߬ ߟߊ߫ ߞߊ߬ ߞߐ߲߰ ߡߊ߲߬ߘߋ߲߫ ߡߊ߲߬ߛߊ߬ߟߊ ߢߍ߫߸ ߡߍ߲ ߦߙߌߥߊ߫ ߘߊ߫ ߞߊ߬ ߓߐ߫ ߡߊߟߌ߫ ߣߌ߫ ߛߣߍ߬ߜ߭ߊߟ ߣߌ߫ ߖߌ߬ߣߍ߫ ߓߌߛߏ߫ ߣߌ߫ ߖߌ߬ߣߍ߫ ߞߊ߲ߓߍ߲ ߞߊ߬ ߕߊ߯ ߛߋ߫ ߛߙߊ߬ߟߏ߲߫ ߞߐ߰ߘߎ߰ߝߊ߲ ߠߎ߬ ߟߊ߫.  ߊ߬ߟߎ ߟߋ߬ ߝߎߕߊ߫ ߖߊߟߐ߲߫ ߕߌ߲߬ߞߎߘߎ߲ ߕߌ߱ ߖߍ߬ߘߍߖߍ߬ߘߍ ߘߌ߫߸ ߛߏ߬ߛߏ ߣߌ߫ ߖߊ߬ߟߏ߲߬ߞߊ߫ ߡߌߙߌ߲ߘߌ ߓߍ߯ ߦߋ߫ ߡߊ߲߬ߘߋ߲߬ ߡߌߙߌ߲ߘߌ ߓߐ߲ߛߐ߲ ߠߎ߬ ߟߋ߬ ߘߌ߫. ߊ߬ߟߎ߫ ߝߌ߬ߟߊ ߓߍ߯ ߦߋ߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫.  ߖߊ߬ߟߏ߲߬ߞߊ ߞߘߐ ߦߋ߫ ߖߊ߬ߟߏ߲߫ ߛߌ߰ߓߊ߮ ߟߎ߬ ߟߋ߬ ߘߌ߫. 

ߡߊ߲߬ߜ߭ߊ߫ ߛߋߥߊ߫ ߡߏߦߌ߫ ߘߊ߫ ߝߊߟߊߓߊ߫ ߟߋ߬߸ ߛߏߟߌߡߊ߫ ߖߡߊ߬ߣߊ߬ߕߌ߰ ߛߏ߸ ߓߙߌߕߊ߲ߓߊ߫ ߛߙߊ߬ߟߏ߲߫ ߞߐ߰ߘߎ߮ ߕߌ߲߬ߞߎߘߎ߲ ߘߐ߫߸ ߊ߬ ߡߏߦߌߓߊ߮ ߟߎ߬ ߦߋ߫ ߦߊ߬ߟߎ߲߬ߞߊ߫ ߟߋ߬ ߘߌ߫.  ߊ߬ ߝߊ߬ ߕߘߍ߬ ߦߋ߫ ߛߏߟߌߡߊ߫ ߦߊ߬ߟߎ߲߬ߞߊ߫ ߖߡߊߣߊߕߌ߮ ߟߋ߬ ߘߌ߫߸ ߞߎ߲߬ߕߌ߮߫ ߡߍ߲ ߓߣߊ߬ߦߊ߫ ߘߊ߫، ߊ߬ ߟߊ߫ ߞߎߓߋߘߊ ߕߘߍ߬ ߦߋ߫ ߝߟߊߓߊ߫ ߟߋ߬ ߘߌ߫ ߖߎ߬ߟߊ߬ ߝߏ߲ߘߏ ߕߘߍ߬ ߦߋ߫ ߓߌ߬ߟߊ߬ ߟߊ߫ ߡߍ߲ ߝߍ߬ ߞߊ߬ ߞߐ߰ߖߌ߬ߘߊ ߟߊߛߐ߬ߘߐ߲߬. ߡߛߏ߬ ߦߙߌߞߊ߫ ߕߘߍ߬ ߡߊ߲߬ߜ߭ߊ߫ ߛߍ߬ߡߍ߫ ߝߊ߬ ߞߎ߲߬߸ ߊ߬ ߣߌ߫ ߘߋ߲߫ ߁߂ ߖߊ߬ߕߋ߫.

### ߞߌ߬ߛߌ

ߞߌߛߌ ߟߎ߬ ߛߌ߰ߣߍ߲߫ ߦߋ߫ ߖߡߊ߬ߣߊ ߞߣߐߟߊ ߟߋ߬ ߘߐ߫ ߛߌߦߋߙߊߟߋߦߐ߲߫ ߥߙߏ߬ߘߎ߯-ߕߟߋ߬ߓߐ ߘߐ߫.  ߊ߬ߟߎ߬ ߞߊ߫ ߛߌߦߊ߫ ߞߏߦߌ߲ߘߎ߯ ߛߏߓߊ ߣߴߊ߬ ߟߊߡߌߣߌ߲ ߠߎ߬ ߟߋ߬ ߘߐ߫ ߞߊ߬ߦߌߟߊ߯ߤߎ߲߫ ߕߌ߲߬ߞߎߘߎ߲ ߘߐ߫.  ߞߌ߬ߛߌ ߝߊ߲߬ߓߊ ߦߋ߫ ߞߙߋߕߌߦߍ߲ ߠߎ߬ ߟߋ߬ ߘߌ߫.

### ߒߝߊߦߌ߲ߞߊ

ߒߝߊߦߌ߲ߞߊ ߘߏ߯ߣߍ߲߫ ߠߋ߬ ߦߋ߫ ߛߙߊ߬ߟߏ߲߫߸ ߡߍ߲ ߠߎ߬ ߦߋ߫ ߛߌ߱ ߘߐ߫ ߞߊߦߌߟߊ߯ߤߎ߲߫ ߣߌ߫ ߔߎߖߋߤߎ߲߫ ߕߌ߲߬ߞߎߘߎ߲ ߠߎ߫ ߘߐ߫ ߟߌߓߋߙߌߦߊ߫ ߓߐߕߏ߲ ߡߊߜߍ߲ ߘߐ߫.  ߒߝߊߦߌ߲ߞߊ ߝߊ߲߬ߓߊ ߦߋ߫ ߛߌ߬ߟߊ߬ߡߊ ߟߎ߫ ߟߋ߬ ߘߌ߫.

### ߞߙߎ ߟߎ߬

ߞߙߎ ߟߎ߬ ߦߋ߫ ߛߐ߬ߘߐ߲߬ ߠߊ߫ ߞߊߦߌߟߊ߯ߤߎ߲߫ ߣߌ߫ ߔߎߖ߭ߋߤߎ߲߫ ߕߌ߲߬ߞߎߘߎ߲ ߠߎ߬ ߟߋ߬ ߘߐ߫ ߟߌߓߋߙߌߦߊ߫ ߓߐߕߏ߲ ߡߊߜߍ߲ ߘߐ߫.  ߞߙߎ ߟߎ߬ ߟߋ߬ ߦߋ߫ ߞߙߎ߫ ߓߊߘߏ߯ ߘߌ߲߬ߞߌߙߊ ߛߌ߰ߓߊ߮ ߝߊ߲߬ߓߊ ߘߌ߫ ߞߎߓߋߘߊ ߝߙߌߕߐ߲߬ ߛߌ߰ߢߐ߲߰ߦߊ ߟߊ߫. ߞߙߎ ߟߎ߬ ߝߊ߲߬ߓߊ ߦߋ߫ ߌߛߊߟߞߊ ߟߎ߬ ߟߋ߬ ߘߌ߫.

### ߛ߭ߍߓߑߙߏ

ߖߌߘߊ ߟߊ߫ ߓߐ߲ߕߋ߫ ߕߌ߲߬ߞߎߘߎ߲ ߥߙߏ߬ߘߎ߮ ߘߐ߫߸ ߛߍߙߑߓߙߏ ߟߎ߬ ߦߋ߫ ߦߋ߲߬ ߠߋ߬. ߊ߬ߟߎ߫ ߦߋ߫ ߛ߭ߍߓߑߙߏ߫ ߕߌ߲߲ ߠߋ߬ ߘߐ߫ ߞߊ߬ߦߌ߯ ߦߋ߲߬ ߠߊߛߐ߬ߘߐ߲߬ ߘߊ߫. ߛ߭ߍߓߑߙߏ߫ ߟߎ߬ ߦߋ߫ ߡߐ߲ߠߌ߲ ߣߌ߫ ߛߣߍ߬ߞߍ ߟߎ߫ ߟߋ߬ ߟߊ߫߸ ߊ߬ ߣߴߊ߬ߟߎ߫ ߝߊ߲߬ߓߊ ߦߋ߫ ߓߐ߲ߕߍ߫ ߕߌ߲߬ߞߎߘߎ߲ ߠߋ߬ ߘߐ߫. ߛߍߙߑߓߙߏ߫ ߓߍ߯ ߦߋ߫ ߌߛߊߟߞߊ ߟߎ߫ ߟߋ߬ ߘߌ߫ ߝߊߦߌߘߊ߫߸ ߊ߬ߟߎ߬ ߟߊ߫ ߖߡߊ߬ߣߊ߫ߕߌ߮ ߣߌ߫ ߓߙߌߕߊ߲ߓߊ߫ ߥߙߎߣߍߦߟߊ ߟߎ߬ ߣߴߊ߬ ߖߎ߬ߟߊ ߟߎ߬ ߟߊ߫ ߝߘߎߢߐ߲߯ߦߊ ߞߍ߫ ߘߊ߫ ߘߐ߬ߝߐ ߟߋ߬ ߘߌ߫. ߛߙߊ߬ߟߏ߲߫ ߞߊ߲ߕߌ߯ ߖߎ߬ߟߌߎߛ ߡߊ߯ߘߊߓߌߏ߫ ߦߋ߫ ߛ߭ߍߓߑߙߏ߫ ߟߋ߬ ߘߌ߫.

### ߟߌߓߊ߲ߞߊ߫ ߖߎߟߊ ߟߎ߫

ߛߙߊ߬ߟߏ߲ߞߊ ߘߡߊߘߡߊ߫ ߟߎ߫ ߓߐߛߎ߲ ߠߎ߬ ߦߋ߫ ߟߌߓߊ߲ߞߊ߫ ߖߎߟߊ ߟߎ߬ ߟߋ߬ ߘߌ߫ ߡߍ߲ ߠߎ߬ ߝߟߐ߫ ߣߊ߬ ߘߊ߫ ߖߡߊ߬ߣߊ ߞߣߐ߫ ߝߊ߯ߘߐߞߍ߫ ߁߉߲ ߠߊ߫. ߊ߬ߟߎ߫ ߡߊߟߐ߲ߣߍ߲߫ ߦߋ߫ ߖߡߊ߬ߣߊ ߞߣߐ߫ ߛߙߊ߬ߟߏ߲߫ ߟߌߓߊ߲ߞߊ ߟߎ߬ ߟߋ߬ ߘߌ߫. ߛߙߊ߬ߟߏ߲߫ ߟߌߓߊ߲ߞߊ ߟߎ߬ ߟߊ߫ ߓߊ߯ߙߊ߫ ߝߟߐ ߦߋ߫ ߖߎ߬ߟߊ߬ߦߊ ߟߋ߬ ߘߌ߫߸ ߊ߬ߟߎ߫ ߦߋ߫ ߓߏ߲߫ ߡߊ߲ߞߊ߲߫ ߕߌ߮ ߟߎ߬ ߟߋ߬ ߘߌ߫ ߘߎ߰ߓߊ ߟߎ߬ ߞߣߐ߫߸ ߡߍ߲ ߝߟߐߡߊ ߦߋ߫ ߝߌ߬ߙߌߕߐ߲߬ ߘߌ߫، ߓߏ߯߸ ߞߍߣߍߡߊ߬ ߸ ߞߏߦߌ߲ߘߎ߯߸  ߊ߬ ߣߌ߫ ߡߞߊߣߌ߫. 

## ߦߟߌߡߊߛߙߋ ߟߎ߬